Camporretuno

Camporretuno Revista "El Gurrión". Nº 119 (frebero de 2009). Consultada o 4 de mayo de 2011. Fuellas d'informazión d'o Consello d'a Fabla, Nº 197 (mayo-chunio de 2010). Consultada o 4 de mayo de 2011. u Camparretuno TOMÁS ARIAS, Chabier. El aragonés de Biello Sobrarbe. Instituto de Estudios Altoaragoneses. Uesca, 1999. ISBN 84-8127-095-4 Toponimos oficials de Sobrarbe en www.lenguasdearagon.org (oficialment, en castellano, «Camporrotuno» «Camporrotuno» en a subpachina «Relación de unidades poblacionales» d'o Insituto Nacional de Estadística; consultada o 4 de mayo de 2011.) ye un lugar aragonés d'o municipio de l'Aínsa-Sobrarbe, en a provincia de Uesca y comarca de Sobrarbe. A suya población ye de 21 habitants (2018).

Camporretuno estió capital d'un municipio que heba nombre «Camparrutano», www.Camporrotuno.com; consultada o 4 de mayo de 2011. desapareixido en 1845 en fusionar-se l'achuntamiento con o d'o municipio de Castillón de Sobrarbe. Dende os anyos 1960, Camporretuno y os lugars de l'antigo municipio de Castillón se troban incorporaus en o municipio de l'Aínsa, «Castejón de Sobrarbe» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultada o 4 de mayo de 2011 dende 1981 l'Aínsa-Sobrarbe.

 Cheografía 
O casar de Camporretuno se troba a 579 metros sobre o nivel d'a mar, en un cerret chicolón de baixants suaves, con una espuenda discreta en a esquerna. S'arriba ta lugar por a carretera A-138 en o trampo Balbastro-l'Aínsa, que pasa a menos de 50 metros d'as zagueras casas.

Camporretuno ye rodeyau de fincas de cultura, en as baixants d'a sierra de Camporretuno que miran ta a valle d'a Cinca. Se troba, por tanto, integrau en a dita valle y deseparau por a dita formación de o soaso de Buil, en l'altra man d'o sarrato, y d'a valle d'o río Susía, en a cual se troba l'antiga capital municipal, Castillón de Sobrarbe, y belaltros nuclios como son Elsón, Lamata, A Torre, A Pardina u Mondot.

Distribución urbana

O nuclio antigo de Camporretuno el forman una plaza redonda, parcialment obierta cara a'l campo por o sud, y unaltra plaza rectangular, bels metros mas t'alto, en a que se troba la ilesia. As dos plazas se comunican con una sola carrera que va dende la una dica l'altra, y arredol d'a cual i ha todas as casas mas antigas.

A ilesia parroquial, consagrada a l'advocación de Sant Lorient (patrón d'o lugar), tiene una lera picada con a calendada de 1725, anque o cuerpo d'a construcción se data en o sieglo XVII. «Camporrotuno» en a web VilladeAínsa.com; consultada o 4 de mayo de 2011.

Tamién destaca en Camporretuno a casa Cambra, igualment d'o sieglo XVII.

 Demografía 

Toponimia
O nombre de Camporretuno s'ha documentau con diferents formas patrimonials, aragonesas, anque en l'actualidat o toponimo oficial ye en castellano.

A forma «Camparretuno» la documentó o filologo Chabier Tomás en os anyos 1990, en o marco d'o suyo estudio sobre l'aragonés d'o Viello Sobrarbe. Tomás afirmaba en o suyo libro que la heba recullido siempre «sin vacilacions en garra vocal», y que toz os enquestaus la identificaban, de forma inequivoca, como «a forma patrimonial». Manimenos, ixa afirmación contrasta con a prolificidat de a forma «Camporretuno», que apareix en documentos escritos dende, lo menos, l'anyo 1549, y que encara en l'actualidat se siente con facilidat por a comarca.

Todas as diferents formas documentadas ta lo nombre de Camporretuno dimanan d'o latín vulgar <*CAMPU ROTUNDU, ''Índice de pueblos del Alto Aragón, el orígen de sus nombres. Por Manuel Benito Moliner. Consultau o 4 de mayo de 2011. que significa, literalment, «campo redondo» u «campo circular».

En o suyo significau y etimolochía, ye corradical con belaltros toponimos d'Aragón, como Camporredondo (en a comarca d'a Plana de Uesca), pero con fenomenos foneticos mas arcaicos, como a simplificación d'o grupo consonantico -ND- en -N-, y a conservación d'a -T- intervocalica. Tamién son corradicals con iste toponimo os diferents Camporredondos que existe en Castiella, y o municipio catalán de Camprodon, en Chirona.

Fiestas
28 de mayo, romería ta la ermita de Santa Waldesca. «Calendario festivo» en a pachina oficial d'a Comarca de Sobrarbe; consultada o 4 de mayo de 2011.
10 d'agosto, Fiesta Mayor, fendo-le honras a Sant Lorient.
13 d'agosto, romería ta la ermita de Sant Póliz, en Castillón.

Referencias

 Vinclos externos 

*